Notum sit omnibus tam praesentibus quam futuris quod Girardus de Sinemuro Deo et sanctae Trinitati et beatae Mariae atque beatis apostolis Petro et Paulo et conventui Dei ancillarum Marciniacensi terram cum bosco Daldevens et omnem terram suam de Chastrapol cum brocia, ubicumque sit, donavit pro suis omniumque antecessorum suorum delictis et pro filia sua Helion quam ad suscipiendum monachilem habitum Dei ancillae susceperunt et pro matre sua Willama quae, eo vivente, per hoc donum suscepta est. Laudaverunt hoc donum uxor sua nomine Elion et filii Girardus et Bernardus. Hoc etiam laudavit Wichardus li Rois qui ibi de eo feodum habebat et in alio loco a praedicto Girardo concambium inde recepit. Testes sunt inde: S. Gaufredi de Sinemuro; S. Gaufredi filii; S. Girardi de Bargia; S. Gaufredi Meschini; S. Gaufredi Brutrini; S. Artaldi Maleti; S. Gaufredi Flocelli; S. Stephani praesbyteri; S. Lideti fratris sui; S. Wigbaldi praepositi; S. Ildini ejus filii; S. Petri de Sevinga et Duranni Morini; S. Petruini et Uncberti fratris ejus; S. Tecbaldi; Willelmus de Pomorio qui Doldevens foretarius erat, quam forestariam praedicto Marciniaco dereliquit et laudavit. Hoc donum domnus Girardus de Sinemuro fecit in manu Pontii prioris qui etiam ducentos solidos ei dedit pro hac terra.